open-index/open-wikipedia-markdown huggingface dataset:
יוז'ף גאלי

**יוז'ף גאלי** (בהונגרית: **Gáli József**; דיולה, 10 בפברואר 1930 – בודפשט, 5 במרץ 1981) היה סופר ניצול שואה, זוכה בפרס אטילה יוז'ף ומתרגם יהודי-הונגרי.

## קורות חיים
גאלי איבד את הוריו ואחיו כבר בגיל צעיר בשואה. בשנת 1944 הוא גורש למחנה ההשמדה אושוויץ עם הוריו ועם אחותו הרופאה. אביו גזה גאלי הועבר מאושוויץ לבוכנוואלד ונספה שם. אחיו נספה במחנות שירות העבודה (עבודות כפייה ליהודים עבור הצבא ההונגרי). גאלי סיים את האוניברסיטה לאמנויות התיאטרון והקולנוע בבודפשט בשנת 1955.

ב־6 באוקטובר 1956, ביום הבאתו לקבורה מחדש של לסלו רייק, הוצג בתיאטרון אטילה יוז'ף בבודפשט מחזהו בשם "הר החירות" (Szabadsághegy) בו הביע ביקורת על פולחן האישיות של מתיאש ראקושי. אימרה נאג' נכח גם הוא בבכורת המחזה.

גאלי השתתף במרד ההונגרי של שנת 1956 תחילה כעורך בעיתון ולאחר מכן כחבר בקבוצת ההתנגדות בבית החולים ברחוב פטרפי שאנדור. הוא נעצר ב -5 בדצמבר באותה השנה באשמת "פעילות אנטי-מהפכנית". הוא נידון להוצאה להורג ב־20 ביוני 1957. בעקבות המחאה בינלאומית שפרצה הושעה עונש המוות שלו יחד עם עונש המוות של עורך העיתון שלו וחברו הסופר והעיתונאי דיולה אוברשובסקי. בבחינה מחדש של משפטו הומתק עונשו לחמש עשרה שנות מאסר והוא שוחרר עקב חנינה ב-4 באפריל 1961. בשנת 1963 יכול היה למצוא עבודה רק בספריה הלאומית על שם סצ'ני באגף להיסטוריה של תיאטרון, שם עבד עד לפרישתו בשנת 1975.

הוא תרגם את יצירותיהם של היינריך בל, ברטולט ברכט, פטר הנדקה, הרמן הסה, אדן פון הורבאט, הנריק איבסן, פרנץ קפקא, פרידריך שילר, פרנק ודקינד ואחרים.

## כתביו

## מתרגומיו הספרותיים
* היינריך בל: ביומו של מסע שרות, 1968. (תורגם גם לעברית על ידי צבי ארד, זמורה ביתן, 1993)

## לקריאה נוספת
* לקסיקון ביוגרפי הונגרי, הספרייה האלקטרונית ההונגרית
* 56 מי זה מי, 1956.mti.hu
* יוז'ף גאלי, המהפכן שנידון למוות, גיולאי הירלאפ, 28 באוקטובר 2010
* יוז'ף גאלי נפטר לפני שלושים שנה, Litera.hu, 2 באפריל 2011
* שידור תוכנית הרדיו תקשורת פנימית על יוזף גאלי, קלוברדיה, 4 בנובמבר 2013
* אספר לכם על חייכם בשכירות משנה - תמליל שיחת הרדיו, Pilpul.net, 29 ביוני 2014
* האם הר החירות עדיין עומד? סיפורו של יוז'ף גאלי וטקסט של לאסלו דרוושי בתיאטרון יוז'ף אטילה, אנה פלדש, דפי ביקורת

## הערות שוליים

קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:אסירים במחנה הריכוז אושוויץ
קטגוריה:ניצולי השואה: הונגריה
קטגוריה:בוגרי האוניברסיטה לאמנויות התיאטרון והקולנוע
קטגוריה:המרד ההונגרי: אישים
קטגוריה:גיולה (עיר): אישים
קטגוריה:יהודים זוכי פרס אטילה יוז'ף
קטגוריה:הונגרים שנולדו ב-1931
קטגוריה:הונגרים שנפטרו ב-1981
שצ'וקינו

**נפת שצ'וקינו** (ברוסית: **райо́н Щу́кино**) היא נפה של המחוז הצפון-מערבי של העיר הפדרלית מוסקבה שברוסיה. שטח המחוז הוא 7.685 קמ"ר, ואוכלוסייתו מונה 111,673 תושבים (2020).

מוסדות מדעיים (מכון קורצ'טוב, מכונים לחומרים אורגניים, וירולוגיה, ביופיזיקה), בתי חולים ופארקים תופסים חלק ניכר משטחו של הראיון. פיתוח המגורים של הראיון נוצר בשנות ה-40 – שנות ה-70; בשנות ה-90 של המאה ה-20 החלה הריסת בניינים בני חמש קומות ובנייה של רבי קומות כגון מתחם המגורים היוקרתי אלייה פארוסה.

## קישורים חיצוניים

* 

קטגוריה:מוסקבה: נפות
וילי בולי

**וילי-ארנו זובו בולי** (באנגלית: **Willy-Arnaud Zobo Boly**; נולד ב-3 בפברואר 1991) הוא כדורגלן צרפתי, המשחק בעמדת הבלם בקבוצת נוטינגהאם פורסט מהפרמייר ליג ובנבחרת חוף השנהב.

## קריירה
בולי, יליד מלאן, סיין-אה-מארן. בולי שיחק בנוער עבור שלושה מועדונים. את הופעת הבכורה שלו עשה עם קבוצת המילואים של אוסר. ב-16 באפריל 2011, ערך את הופעת הבכורה שלו בליגת העל הצרפתית מול טולוז. שבוע לאחר מכן הבקיע את שער הבכורה מול לאנס. בולי היה שחקן הרכב קבוע בעונת 2011/12 עם 33 הופעות ושער אחד אבל ירד ליגה עם הקבוצה לאחר שסיימה במקום האחרון.

ב-1 בספטמבר 2014, עבר בולי לפורטוגל והצטרף לבראגה בעסקה לארבע שנים. בעונה הראשונה שלו במועדון, שיחק בקבוצת המילואים של המועדון בליגה הפורטוגלית השנייה.

ב-31 באוגוסט 2016, חתם בולי על חוזה לחמש שנים בפורטו אך מיעט לשחק.

ב-8 ביולי 2017, בולי הצטרף לוולברהמפטון וונדררס בהשאלה לעונה אחת. את הופעת הבכורה עבור המועדון ערך במחזור הראשון של עונת 2017/2018 בניצחון 1:0 נגד מידלסברו, וכבש את שערו הראשון ב-31 באוקטובר בניצחון 0–2 על נוריץ' סיטי.

לאחר שערך 37 הופעות רשמיות ועזר לקבוצה לעלות לפרמייר ליג, בולי חתם על חוזה קבוע בוולבס. את הופעת הבכורה שלו בפרמייר ליג ערך ב-11 באוגוסט 2018, בתיקו 2:2 מול אברטון. שבועיים לאחר מכן כבש את שער הבכורה בתיקו 1-1 מול מנצ'סטר סיטי. בולי כבש את שערו הראשון אי פעם בתחרות האירופית של אופ"א במשחק שלב הבתים בליגה האירופית נגד בשיקשט ב-3 באוקטובר 2019, משחק בו ניצחה וולבס 0–1.

ב-1 בספטמבר 2022 חתם בנוטינגהאם פורטס.

## קריירה בינלאומית
בולי עבר לייצג את נבחרת חוף השנהב בשנת 2020 לאחר שהופיע בנבחרות הנוער של צרפת. הוא ערך הופעה ראשונה בחוף השנהב בניצחון 1–2 על נבחרת מדגסקר ב-12 בנובמבר 2020.

נכלל בסגל נבחרת חוף השנהב לטורניר גביע אפריקה לאומות 2023.

## תארים
#### [[ספורטינג בראגה|בראגה]]
* הגביע הפורטוגלי: 2015/2016

#### [[וולברהמפטון וונדררס]]
* אליפות הצ'מפיונשיפ: 2017/2018

;נבחרת חוף השנהב
* גביע אפריקה לאומות: 2023

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אוסר
קטגוריה:כדורגלני ספורטינג בראגה
קטגוריה:כדורגלני פורטו
קטגוריה:כדורגלני וולברהמפטון וונדררס
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:כדורגלני נוטינגהאם פורסט
קטגוריה:צרפתים שנולדו ב-1991
ביעור מעשרות

**ביעור מעשרות** היא חובה הלכתית להשמיד את התרומות והמעשרות באם תוך שלוש רגלים הם לא נתנו לכהנים.

## חובת הביעור
החובה ליתן את התרומות והמעשרות איננה מיידית, והבעלים רשאים לחכות עד לזמן מתאים (עד שכהן מסוים יגיע, עד שתצטבר אצלם כמות משמעותית, וכדומה), 
עם זאת, אם הוא לא נותן אותן עד הרגל הקרוב הרי הוא מבטל מצוות עשה שכתוב "ובאת שמה והבאתם שמה", ואם עכבן אצלו עד לאחר שעברו שלוש הרגלים, הוא עובר על מצוות לא תעשה שכתוב . מעבר לזאת, בערב פסח של השנה הרביעית והשביעית למחזור השמיטה (השנה הנוכחית () היא שנה  לשמיטה []), חלה חובת **ביעור מעשרות**, בה חובה לתת כל מעשר לבעליו או "לבערו" (בדומה לביעור חמץ, אין חיוב של ביעור באש דווקא, אלא כל השמדה, כפי שנפסק להלכה נגד שיטת רבי יהודה במסכת פסחים).

במשנה נאמר שבתחילה היו מעשרים אף את הפירות שלא הגיעו לגמר בישולם לפני ביעור המעשרות, עד שרבי עקיבא לימד, שכל פרי שלא נגמרה מלאכתו, פטור מן הביעור.

המשנה הביאה סיפור על רבן גמליאל, רבי יהושע, רבי עקיבא ורבי אלעזר בן עזריה שהפליגו בספינה ורבן גמליאל היה צריך לעשר את פירותיו הרחוקים ממנו לפני שיגיע זמן ביעור מעשרות, ולכן זיכה את המעשר לרבי יהושע, שהיה לוי, והשכיר לו את הקרקע תמורת תשלום פעוט, כדי שיקנה את המעשר בדיני קניין חצר. את המעשר עני נתן לרבי עקיבא, שהיה גבאי צדקה, וכן רבי יהושע זיכה מעשר מן המעשר לרבי אלעזר בן עזריה, שהיה כהן. המשנה מביאה זאת כדוגמה לכך שאדם שהיו פירותיו רחוקים ממנו, צריך להפריש מרחוק.

בזמנינו שאין מצוי להשהות פירות תרומה ומעשר אלא מיד משליכים אותם או נותנים אותם לכהן, עיקר מצוות הביעור מתקיימת בחילול מעות מעשר שני על מטבע בשווי של פרוטה ואיבוד מטבע זו, על ידי חיתוכה או התכתה. במקום הצורך אפשר גם להקל לחלל את המעשר על פרי ולא מטבע, ולאבד את הפרי.

## וידוי מעשרות

בשביעי של פסח בשנים אלו מתוודים את "וידוי מעשרות", שתוכנו הוא פסוקים מהתורה שאומרים שהמתודה ביצע את כל מצוות המעשרות כתיקנה. אדם שלא ביצע את מצוות המעשרות כתיקנה, לא יוכל להתוודות. הנוסח הוא כזה:

המשנה במסכת מעשר שני מקדישה חמש משניות לביאור עניין וידוי מעשרות, בהן מבואר מה מעכב את הווידוי ומה לא:

## ראו גם
* תרומות ומעשרות
* ביעור פירות שביעית

## קישורים חיצוניים
* 
* הערך ביעור מעשרות, בפניני הלכה.
* אופן ביעור המעשרות למעשה, בפניני הלכה.

## הערות שוליים

קטגוריה:תרומות ומעשרות
קטגוריה:תרי"ג מצוות
לבוברז'ני (נפה, מוסקבה)

**נפת לֵבוֹבֵּרֶזְ'נִי** (ברוסית: **Левобережный район**) היא נפה של המחוז הצפוני של העיר הפדרלית מוסקבה, שברוסיה. שטח המחוז הוא 6.46 קמ"ר ואוכלוסייתו מונה 54,712 תושבים (2020).

על שטחה של נפת לבוברז'ני ממוקמים טרמינל הנהר הצפוני ונמל הנהר הצפוני.

## אתרים ראויים לציון
* טרמינל הנהר הצפוני 
* פארק טרמינל הנהר הצפוני 
* נמל הנהר הצפוני 
* פארק דרוז'בי 
* פארק לבוברז'ני 
* קניון רצ'נוי

## קישורים חיצוניים

* 

קטגוריה:מוסקבה: נפות
כריש מחודד-אף אוסטרלי

**כריש מחודד אף אוסטרלי** (שם מדעי: *Rhizoprionodon taylori*) הוא מין כריש קטן החי במים הטרופיים של האוקיינוס השקט.

דג זה חי באוקיינוס השקט באזור פפואה גינאה החדשה וצפון אוסטרליה, ויכול להימצא בפני הים ולהגיע עד לעומק של 110 מטרים מתחת לפני המים.

זהו המין הקטן ביותר במשפחת הכרישיים. פרט בוגר של כריש זה יכול להגיע לאורך של עד 70 סנטימטרים בקירוב. הכריש הוא טורף וניזון בעיקר מדגים, סרטנים קצרי בטן ורכיכות כמו חלזונות ודיונונים.

## קישורים חיצוניים

## הערות שוליים

קטגוריה:טקסונים שתוארו בידי ג'יימס אוגילבי
קטגוריה:כרישיים
קטגוריה:דגי האוקיינוס השקט
קטגוריה:בעלי חיים שתוארו ב-1915
צ'ריומושקי

**צ'ריומושקי** (ברוסית: **Черёмушки**) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 5.5186 קמ"ר ואוכלוסייתו מונה 110,948 תושבים (2020).

הראיון ידוע בבתי הפאנלים שלו – ה"חרושצ'ובקה" – שנבנו בשנות החמישים והשישים והחל מסוף המאה ה-20 מוחלפים כחלק מפרויקט החלפת דיור.

יש להבחין בין הראיון האדמיניסטרטיבי של צ'ריומושקי לראיון ההיסטורי צ'ריומושקי. הראיון ההיסטורי של צ'ריומושקי גדול בהרבה מהראיון האדמיניסטרטיבי של צ'ריומושקי, בעל היסטוריה עשירה והוא ממוקם על שטח של כמה ראיונים אדמיניסטרטיביים.

בראיון ממוקם מטה גזפרום.

## קישורים חיצוניים

* 

## הערות שוליים

קטגוריה:מוסקבה: נפות
מאיר פדר

**מאיר פדר** (נולד ב־27 באוקטובר 1955) הוא פרופסור להנדסת חשמל וראש המרכז לבינה מלאכותית ומדעי הנתונים באוניברסיטת תל אביב.

## ביוגרפיה
פדר שירת בצבא ביחידה 8200 בחיל המודיעין. קיבל תואר ראשון ושני בהנדסת חשמל מאונ' תל אביב, עבד באלביט בצוות ניתוח מערכות בהובלת מאיר בוטבול. קיבל ב-1987 את התואר השלישי במכון הטכנולוגי של מסצ'וסטס (MIT) והמכון האוקיינוגרפי ע"ש וודס הול (WHOI) על מחקרו בהנחייתם של פרופ' אלן ויקטור אופנהיים ופרופ' אהוד וינשטיין.

לאחר גמר לימודיו התקבל כמרצה וחבר סגל בפקולטה להנדסה באונ' ת"א. בין תלמידיו: פרופ' רם זמיר ופרופ"ח עופר שייביץ. בין תפקידיו האקדמיים:ראש בית הספר להנדסת חשמל, פרופ' אורח ב-MIT. נכון לאפריל 2022 יש לו 388 פרסומים בגוגל סקולר.

מלבד פעילותו האקדמית הוא מעורב גם בתעשיית ההיי-טק בישראל והוא המדען הראשי בחב' אמימון.

## תחומי התעניינותו
* נושאים בתורת המידע
* בעיות חיזוי ושיערוך אוניברסליות
* אלגוריתמים סדרתיים לשחזור אותות ושיערוך פרמטרים
* קודי סריג דלילים לתקשורת
* דחיסת נתונים ואותות
* נושאים בעיבוד אותות

## פעילותו בטכנולוגיה העלית (היי-טק) הישראלית
פדר היה שותף בהקמת מספר חברות הזנק (סטרטאפים):
* 1998: **Peach networks**, ב-2000 נמכרה לחברת מיקרוסופט.
* 2000: **Bandwiz**, החברה פיתחה תוכנת שרת-לקוח המאפשרת האצה של העברת תוכן, ללא תלות במספר המשתמשים.
* 2004: **Amimon**, העברת תוכן חוזי אלחוטי ברזולוציה גבוהה ללא השהיה, ברחפנים ובמצלמות קולנוע. כיום פדר הוא המדען הראשי בחברה. החברה נמכרה ב-2018 לחב' ויטק הבריטית.
* 2018: **Run:ai**, ניהול עומסי עבודה של בינה מלאכותית בתשתיות מחשוב. החברה נמכרה ל-אנבידיה בשנת 2024.
מלבד זאת, פדר תומך מקצועית בחברות שונות בארץ:
*ייעוץ לחב' אלביט בפרויקטים ונושאים שונים
*מעורבות בתיכון הארכיטקטורה של טכנולוגיית MMX של חב' אינטל וכתיבת אלגוריתמים
*שותף בקרן ההון סיכון StageOne

## פרסים והוקרה
*פרס ראש אמ"ן ליצירתיות, 1978
*המאמר הטוב ביותר לשנת 1993 בנושא תורת האינפורמציה מטעם Information Theory Society
*פרס אוניברסיטת תל אביב לחוקר צעיר מצטיין, 1994
*פרס תעשיות האלקטרוניקה, 1994 (הפרס הוענק על ידי נשיא המדינה)
*פרס חקר אלקטרוניקה יישומית 1995, מטעם אוניברסיטת בן-גוריון בנגב
*עמית IEEE עבור תרומותיו בנושאי עיבוד אותות ודחיסת מידע
*פרס אוסקר בקטגוריית הפרסים המדעיים והטכניים לשנת 2021, לטכנולוגית העברת הווידאו האלחוטי, שמומש בשבבים של חברת אמימון
*פרס מובילי התעשייה העולמית, 2021

## קישורים חיצוניים
* 

* אתר אישי
* מאיר פדר, באתר אוניברסיטת תל אביב
* מאיר פדר, באתר IEEE
* 

## הערות שוליים

קטגוריה:סגל אוניברסיטת תל אביב: הנדסת חשמל
קטגוריה:יזמי היי-טק ישראלים
קטגוריה:ישראלים בתעשיית המחשבים
קטגוריה:אנשי עסקים ישראלים
קטגוריה:מהנדסי חשמל ישראלים
קטגוריה:בוגרי תיכון עירוני ט' (תל אביב)
קטגוריה:בוגרי אוניברסיטת תל אביב: הנדסה
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים זוכי פרס אוסקר
קטגוריה:מנתחי מערכות ישראלים
קטגוריה:עמיתי IEEE
קטגוריה:בוגרי אוניברסיטת תל אביב: הנדסת חשמל
קטגוריה:ישראלים שנולדו ב-1955
Space Cakes

***Space Cakes*** הוא מיני-אלבום של הזמרת אלניס מוריסט אשר יצא לאור ביפן בלבד ב-25 באוקטובר 1995 על ידי מאבריק רקורדס. האלבום כולל מספר גרסאות אקוסטיות של שירים מתוך אלבומה *[[Jagged Little Pill]]*. במדינות מסוימות האלבום כן שוחרר כך בפורמט צד ב'.

השירים הוקלטו ביוני אותה שנה בהולנד עבור תוכנית הרדיו "2 Meter Sessies". הקלטה של השיר "Hand in My Pocket" גם הייתה אמורה להיכלל באלבום אך בסופו של דבר לא נכללה מסיבות לא ידועות. ב-30 באוקטובר 2015 כל השירים באלבום כולל Hand in My Pocket נכללו במהדורה מורחבת של Jagged Little Pill אשר הייתה אקסקלוסיבית לטארגט בלבד.

## רשימת רצועות
# "Head over Feet"
# "Right Through You"
# "Forgiven"
# "Perfect"
# "Not the Doctor"
# "You Learn"

## קישורים חיצוניים

## הערות שוליים

קטגוריה:מיני-אלבומי בכורה מ-1995
קטגוריה:אלבומי אלאניס מוריסט
קטגוריה:מיני-אלבומים באנגלית
The Singles Box

***The Singles Box*** (בעברית: "**קופסת הסינגלים**") הוא מארז תקליטורים של הזמרת אלניס מוריסט אשר יצא ב-8 באפריל 1997 על ידי מאבריק רקורדס. המארז כולל 5 דיסקים אשר כל דיסק כולל ביצועים חיים או גרסאות נוספות לסינגלים מאלבומה *[[Jagged Little Pill]]*.

בנוסף המארז כולל גם חוברת עם תמונות של מוריסט ומכתב שכתבה למעריצים.

## רקע והפצה
כל הסינגלים מ-*Jagged Little Pill* נכללו במארז התקליטורים מלבד "All I Really Want" ,שמסיבות לא ידועות לא נכלל במארז התקליטורים, מה שהוביל לכך שהשיר הזה ו-"Mary Jane" הם השירים היחידים מ-"Jagged Little Pill" שלא יצאו באלבום כלשהו.

האלבום שוחרר באירופה ואוסטרליה בלבד במהדורה מוגבלת.

## רשימת רצועות
### תקליטור 1: [[You Oughta Know]]

# 
# 
# 
# 

### תקליטור 2: [[Ironic]]

# 
# 
# 
# 

### תקליטור 3: You Learn

# 
# 
# 
# 

### תקליטור 4: Hand in My Pocket

# 
# 
# 

### תקליטור 5: Head Over Feet

# 
# 
# 
# 
# 

## קישורים חיצוניים

## הערות שוליים

קטגוריה:אלבומי אלאניס מוריסט
קטגוריה:אלבומי אוסף באנגלית
MTV Unplugged (אלבום של אלאניס מוריסט)

***MTV Unplugged*** הוא אלבום ההופעה הראשון של הזמרת-יוצרת הקנדית אלאניס מוריסט. אלבום ההופעה יצא לאור ב-9 בנובמבר 1999, על ידי חברת התקליטים מאבריק רקורדס. אלבום זה מתעד את הופעתה של מוריסט בתוכנית בעלת אותו השם.

בנוסף לביצועים שכלולים באלבום מוריסט שרה מספר ביצועים נוספים לשירים לא מוכרים שלה כמו: "Baba", "Thank U" וגם השיר "Your House".

## סינגלים
מתוך האלבום יצאו מספר סינגלים כאשר הסינגל הראשון היה השיר "That I Would Be Good" אך הוא לא זכה להצלחה רבה. שני שירים נוספים שיצאו כסינגלים היו השירים "King of Pain", שהוא גרסת כיסוי לשירם של להקת "The Police" והשיר "You Learn", שהופץ כסינגל מחוץ לצפון אמריקה.

בארצות הברית, השיר הופץ כצד ב' של השיר "You Oughta Know". השיר זכה להצלחה באוסטרליה, קנדה, איסלנד וניו זילנד. נכון למרץ 2012 האלבום מכר 673 אלף עותקים בארצות הברית ובכך היה זכאי למעמד זהב במדינה. בנוסף גם הגיע למעמד זהב בבריטניה, שווייץ, ספרד, בלגיה ואוסטרליה, למעמד פלטינה בברזיל וגרמניה ולמעמד פלטינה כפולה בפורטוגל.

בנוסף לשירים משני האלבומים הבין לאומיים הראשונים שלה מוריסט שרה גם את השירים "No Pressure over Cappuccino" ו-"Princes Familiar", שירים שלא הופצו באופן רשמי אך מוריסט נהגה לבצע בהופעותיה. בנוסף היא גם ביצעה את השיר "These R the Thoughts" ששוחרר כצד ב' של השיר "Joining You". מוריסט טענה כי אהבה לשיר את "Princes Familiar" מכיוון שהוא אחד השירים האהובים עליי והמאתגרים ווקאלית שלה.

## הצלחה וסוגה
אלבום זה היווה את דריסת הרגלה ראשונה של מוריסט בתחום המוזיקה השקטה והרכה יותר שכן עד כה המוזיקה שלה הייתה מוזיקת רוק רועשת יותר, דבר אשר השפיע עליה בהוצאת האלבום האקוסטי שלה "Jagged Little Pill Acoustic", ובסיבוב ההופעות שלה Diamond Wink Tour.

## רשימת רצועות

## קישורים חיצוניים

## הערות שוליים

קטגוריה:אלבומי אלאניס מוריסט
קטגוריה:אלבומי הופעה באנגלית
קטגוריה:אלבומי רוק אלטרנטיבי
קטגוריה:אלבומי פלטינה בברזיל
קטגוריה:אלבומי חברת מאבריק רקורדס
סוזן אדם

**סוזן אדם** (נולדה ב-1954 בסאטו מארה) היא סופרת ואמנית ישראלית. שמה המקורי היה **ז'וז'ה סוזנה פריד.**  בשנת 1964 עלתה משפחתה לישראל. תחילה למדה ועבדה בתחום האמנות הפלסטית, ורק מאוחר יותר החלה לבטא את עצמה בכתיבה. ספרה הראשון "כביסה" הפך לרב-מכר ותורגם לאנגלית וגרמנית.

אדם זכתה בשנת 2008 בפרס היצירה לסופרים עבריים.

## ביוגרפיה

סוזן אדם נולדה כ**ז'וז'ה סוזנה פריד** למשפחה יהודייה ממוצא הונגרי שחיה תחת השלטון הרומני - קומוניסטי. ביתם היה בפאתי העיר, כשלצידו נחל, חלקת שדה גדולה ויער מאחוריה. בחצר הבית גדלו חיות הבית. היא מכנה את עצמה בשנות הילדות כ"ילדת אווזים ותרנגולות". את הווי נוף ילדותה ניתן למצוא בספריה של אדם.

בשנת 1964 עלתה משפחתה לישראל והתיישבה תחילה באשקלון, שם שינתה המורה את שמה לשושנה. לאחר חודשים ספורים עברה משפחת פריד לראשון לציון. את לימודיה התיכוניים סיימה בתיכון על שם תלמה ילין במגמה לאמנות פלסטית, לאחר שגילו הוריה את כישוריה האמנותיים. מאוחר מכן, למדה במדרשה למורים לאמנות ברמת השרון. הציגה את עבודותיה בתערוכות ועסקה באיור, בהוראה ובפיתוח משחקים חינוכיים.

את שירותה הצבאי עשתה אדם בנח"ל בקיבוץ דן, שם גם שינתה חזרה את שמה משושנה לשמה המקורי: ז'וז'ה - סוזן.

בעת לימודיה במדרשה הכירה את בעלה, יוסי אדם. הם מתגוררים ברחובות ולהם בן ובת

## סופרת
ממוזער|200px|עטיפת ספרה הראשון של סוזן אדם: "כביסה"
סוזן אדם החלה לכתוב רק לאחר גיל ארבעים, זמן קצר לאחר מות אמה. בתוכנית "סופרים קוראים" היא מספרת שמותה היה אירוע מכונן עבורה; אמה, שהייתה ניצולת שואה, רצתה תמיד לכתוב את סיפורה, ולא הספיקה, ולאחר מותה החליטה אדם שהיא עצמה לא תדחה את הרצון הזה. היא מסבירה שהכתיבה עבורה היא בבואה של הנפש. היא מתמלאה בחומרים שהיא רואה ושומעת, ויש בה הצורך לעבד אותם. האפשרויות לטרוף את הקלפים ולנסות לראות מה היה קורה אילו היו הדברים מתרחשים אחרת, קוסמות לה. יש בכתיבה מרחב עצום של אפשרויות, היא אומרת, והשימוש במילים, הצורך ליצור את המשפט מדויק, מחייב התבוננות עמוקה וחקירה.

בתשובה לשאלה מדוע התמהמהה בעניין הכתיבה היא עונה: 

אדם החלה להתמקד בכתיבה ופחות בציור, והיא מקדישה לכתיבה כשבע שעות ביום.

בשנת 2000 הוציאה את ספרה הראשון "**כביסה**" שהפך לרב-מכר. הספר מבוסס על הווי ודמויות שהכירה בעיירת הולדתה, אך לטענתה הספר איננו אוטוביוגרפי.

ספרים נוספים שכתבה הם:
* **מיה מיה**, 2002
* **אמא של ג'ניס**, 2004
* **רכוש גנוב**, 2009

אדם גם כותבת סיפורים קצרים, וכמה מהם פורסמו באוספים שונים.

הספר "כביסה" תורגם לשפות גרמנית ואנגלית.

### פרסים
בשנת 2001 זכתה סוזן אדם בפרס הקרן לעידוד ספרי ביכורים 2000 - 2001, מטעם המדור לספרות במועצה הציבורית לתרבות ולאמנות, משרד המדע, התרבות והספורט.

בשנת 2006 זכתה סוזן אדם בפרס קוגל על ספרה: אמא של ג'ניס.

בשנת 2008 זכתה בפרס היצירה לסופרים עבריים.

## לקריאה נוספת
* אילת נגב, "אדם וגורלה", ידיעות אחרונות, 7 ימים, 24 בנובמבר 2000

## קישורים חיצוניים

* רשימת הספרים של סוזן אדם בספרייה הלאומית
* אדם, סוזן בלקסקון הקשרים לספרות ישראלית
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:אמניות ישראליות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:בוגרות תלמה ילין
קטגוריה:בוגרי תלמה ילין
קטגוריה:חברי גרעיני נח"ל
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:ישראליות שנולדו ב-1954
קטגוריה:ישראלים שנולדו ב-1954
שלך מזרחי

**שלך מזרחי** (שם מדעי: *Pandion cristatus*) הוא מין של דורס יום ממשפחת הנציים ותת-משפחת השלכים. בעבר נחשב לתת-מין של שלך מערבי (*Pandion haliaetus*), אך מחקרים טקסונומים ואחרים שבוצעו ב-2008 בידי המכון האוסטרלי "Australian Faunal Directory", הובילו מספר חוקרים להפרידו למין עצמאי, דבר שמספר ארגונים מתנגדים לו אך אחרים כמו אתר IUCN אימצו אותו.

## מאפיינים
מין זה בעל מאפיינים והתנהגות ייחודית והוא שוכן סביב הפיליפינים, אינדונזיה, גינאה החדשה, אוסטרליה, טסמניה וכמה מאיי אוקיאניה והוא מתאים יותר לחיים בסביבת חופים ושפכי נהרות מאשר קרובו לסוג.

נקבת השלך גדולה יותר מהזכר ובעלת מוטת כנפיים של 410 עד 478 מ"מ ומשקל של 1.2 עד 1.6 ק"ג, בעוד הזכרים בעלי מוטת כנפיים של 391 עד 470 מ"מ ומשקלם 0.9 עד 1.2 ק"ג בממוצע. השלכים בעלי דמיון לנץ אך גדולים יותר, בעלי עיניים צהובות גדולות ומקור מעוקל כהה וארוך יותר. מבנה הכנפיים שלהם מותאם לרפרוף מעל פני המים ואז לצלילה מהירה אחרי טרף. לשלך זה בטן וחזה בהירים יותר מקרובו ו"כתר" מעט כהה יותר.

השלכים הם אוכלי דגים בעיקרם, בייחוד דגי חופים כמו קיפוניים וכו'. הם יגוונו גם ברכיכות, סרטנים, נחשי ים ועופות ים קטנים שלעיתים נחטפים. לעיתים נדירות ביותר הם יאכלו מזון יבשתי, כמו עופות יבשה ויונקים.

## קישורים חיצוניים

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:שלכים
קטגוריה:אוסטרליה: עופות
קטגוריה:אינדונזיה: עופות
אלינור וורתינגטון קוקס

**אלינור ויניפרד וורתינגטון קוקס** (באנגלית: **Eleanor Winifred Worthington Cox**; נולדה ב-21 ביוני 2001) היא שחקנית בריטית. היא ידועה בעיקר מהופעתה בתפקיד מטילדה וורמווד במחזמר "מטילדה" עליו זכתה בפרס לורנס אוליבייה לשחקנית הטובה ביותר, ומהופעתה בתפקיד ג'נט הודג'סון בסדרה "The Enfield Haunting" עליו הייתה מועמדת לפרס באפט"א לטלוויזיה. קוקס היא השחקנית הצעירה ביותר שזכתה בפרס אוליבייה בגיל עשר. עוד היא מוכרת מתפקידה בדמות פולי רנפרו בסדרת הטלוויזיה "Hetty Feather" על פי ספרה של ג'קלין וילסון. ב-2018 החלה לככב בסדרה "בריטניה" של רשת Sky Atlantic.

## ביוגרפיה
קוקס נולדה במרזיסייד. היא למדה בבית הספר לאמנויות הבמה פורמבי החל מגיל שנתיים.
לפני שהופיעה ב"מטילדה" השתתפה קוקס בהפקה של ביל קנרייט למחזמר "יוסף וכתונת הפסים המשגעת" בתיאטרון ליברפול אמפייר.

בספטמבר 2011 פורסם שהיא תהיה אחת מארבע ילדות שיגלמו את דמותה של מטילדה במחזמר "מטילדה", יחד עם קליאו דמטריו, קרי אינגרם וסופיה קלי. הופעת הבכורה שלה במחזמר הייתה באוקטובר 2011, והיא הופיעה פעמיים בשבוע. המחזמר זכה לשבחי הביקורת, והוא היה מועמד לעשרה פרסי אוליבייה, בהם פרס השחקנית הטובה ביותר במחזמר. המחזמר "מטילדה" זכה בשבעה פרסים. קוקס זכתה בפרס השחקנית הטובה ביותר במחזמר יחד עם דמטריו, אינגרם וקלי. היא השחקנית הצעירה ביותר שזכתה בפרס אוליבייה.

קוקס המשיכה להופיע ב"מטילדה" עד 19 באוגוסט 2012. אחר כך שיחקה בתפקיד הנסיכה אורורה הצעירה בסרט "מליפיסנט" משנת 2014.

במאי 2013 גילמה את "סקאוט" בהפקה בימתית של הספר "אל תיגע בזמיר" שהועלה בתיאטרון הפתוח ריג'נטס פארק. היא חלקה את התפקיד עם לוסי האצ'ינסון ואיזי לי.

החל מאפריל 2015 עד אוגוסט אותה שנה שיחקה קוקס בתפקיד בלאוזי בראון בהפקה של "באגסי מלון" בתיאטרון ליריק האמרסמית'.
באוקטובר 2015 גילמה את ג'ס במחזה "טומקאט" מאת ג'יימס ראשברוק בתיאטרון סאות'רק פלייהאוס שבלונדון.

ב-2016 הייתה קוקס מועמדת לפרס באפט"א לטלוויזיה על הופעתה במיני-סדרה "The Enfield Haunting" של ערוץ Sky One. ב-2018 החלה לככב בתפקיד קייט בסדרה "בריטניה".

## פילמוגרפיה
### קולנוע

### טלוויזיה

## תפקידים בתיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:אישים זוכי פרס אוליבייה
קטגוריה:אנגליות שנולדו ב-2001
קוסטאס צימיקאס

**קונסטנטינוס קוסטאס צימיקאס** (ביוונית: **Κωνσταντίνος "Κώστας" Τσιμίκας**; נולד ב-12 במאי 1996) הוא כדורגלן יווני המשחק בעמדת המגן השמאלי ברומא מהליגה האיטקלית בהשאלה מליברפול ובנבחרת יוון.

## קריירת מועדונים

### אולימפיאקוס
צימיקאס גדל במחלקת הנוער של אולימפיאקוס. הוא ערך את הופעת הבכורה שלו בקבוצה הבוגרת ב-19 בדצמבר 2015 במשחק נגד AEL Kalloni FC במסגרת ליגת העל היוונית.

#### אסביירג (השאלה)
ב-28 בדצמבר 2016 הושאל צימיקאס לאסביירג מליגת העל הדנית עד לתום עונת 2016/2017.

הוא ערך את הופעת הבכורה שלו במועדון ב-17 בפברואר 2017, בה גם הבקיע את שער הבכורה שלו, בניצחון 3:0 על סנריוסקה פודבול. הוא עזב את המועדון אחרי 13 משחקים, וחזר לאולימפיאקוס.

#### וילם II (השאלה)
ב-30 ביוני 2017, צימיקאס שוב הושאל, הפעם למועדון וילם II מהליגה ההולנדית בחוזה לעונה אחת. צימיקאס היה שחקן קבוע בהרכב הקבוצה ופתח ב-32 מתוך 34 משחקים בהם כבש שישה שערים. שער שלו בניצחון 2–3 נגד אוטרכט, נבחר לשער חודש מרץ 2018 בליגה ההולנדית.

המאמן פדרו מרטינס שמר על צימיקאס באולימפיאקוס בעונת 2018/2019. בהמשך, האריך את חוזהו במועדון עד 2023.

### ליברפול
ב-10 באוגוסט 2020, עזב צימיקאס את אולימפיאקוס וחתם בליברפול מהפרמייר ליג בעסקה ארוכת טווח תמורת כ-12 מיליון ליש"ט.

את הופעת הבכורה שלו בקבוצה ערך במסגרת גביע הליגה ב-24 בספטמבר בניצחונה של ליברפול 2–7 על לינקולן. ב-7 בפברואר 2021 ערך הופעת בכורה בפרמייר ליג בהפסד קבוצתו 1–4 למנצ'סטר סיטי.

## תארים
;אולימפיאקוס
* אליפות יוון: 2019/2020

;ליברפול

* אליפות אנגליה: 2024/2025
* גביע הליגה האנגלית: 2021/2022
* גביע אנגלי: 2021/2022
* מגן הקהילה: 2022

## קריירה בינלאומית
צימיקאס ערך את הופעת הבכורה בנבחרת יוון ב-12 באוקטובר 2019, ובישל את שער הניצחון בניצחון 0–1 על נבחרת הונגריה.

## קישורים חיצוניים

## הערות שוליים

קטגוריה:כדורגלנים יוונים
קטגוריה:מגני כדורגל יוונים
קטגוריה:כדורגלני אולימפיאקוס
קטגוריה:כדורגלני אסביירג
קטגוריה:כדורגלני וילם II
קטגוריה:כדורגלני ליברפול
קטגוריה:כדורגלני נבחרת יוון
קטגוריה:סלוניקי: כדורגלנים
קטגוריה:יוונים שנולדו ב-1996
שלך (סוג)

**שָׁלָך** הקרוי גם **[[עיט]] דגים** (שם מדעי: *Pandion*) הוא סוג של דורס יום ממשפחת הנציים שהוא הסוג היחיד בתת-משפחת ה**שלכים** (Pandioninae). לעיתים היא מסווגת למשפחה עצמאית (Pandionidae). משמעות השם המדעי ההוא מהאגדה אודות , ששתי בנותיו הפכו לציפורי שיר (סנונית וזמיר) והוא עצמו בדמות עוף דורס נשלח לרדוף אחריהן.

השלכים הם עופות מים מוצלחים המתבססים על תזונה מדגים, אותם הם תופסים מצלילה מהירה ושליחת טפריהם קדימה לתוך העומק. הם בינוניים בגודלם ומזכירים נצים, אך בעלי התאמות ייחודיות.

בעוד השלך המזרחי מוגבל למימי אוסטרליה וסביבתה, השלך המערבי מצוי לאורך העולם ברוב היבשות, אם כי הוא מתרחק מהחופים יותר מקרובו המזרחי.

## מינים
* שלך מערבי (*Pandion haliaetus*)
* שלך מזרחי (*Pandion cristatus*) - הופרד למין עצמאי סביב 2008
* *Pandion homalopteron* - נכחד
* *Pandion lovensis* - נכחד

## קישורים חיצוניים

*
קטגוריה:בעלי חיים שתוארו ב-1809
קטגוריה:טקסונים שתוארו בידי מארי ז'ול סזאר סויניי
הר בראון (אוסטרליה הדרומית)

**הר בראון** (באנגלית: **Mount Brown**) הוא הר במדינת אוסטרליה הדרומית, שבאוסטרליה.

ההר ממוקם ברכסי פלינדרס, 20 קילומטרים ממזרח לעיר פורט אוגוסטה.

גובהו של ההר 964 מטרים מעל פני הים.

## היסטוריה
### גילוי וחקר ההר

הנווט הבריטי מתיו פלינדרס גילה את ההר ב-9 במרץ 1802.

הבוטנאי הסקוטי רוברט בראון (Robert Brown) וכן פרדינד באוור (Ferdinand Bauer), וויליאם וסטאל (William Westall), אנשי הצוות המדעי שהפליג על אה"מ אינווסטיגייטור (HMS Investigator), במסגרת משלחת החקר שהוביל הנווט הבריטי מתיו פלינדרס, טיפסה על ההר ב-10 וב-11 במרץ 1802, והיו האירופאים הראשונים שראו את ההר וטיפסו לפסגתו.

### מקור השם

שמו של ההר ניתן לו על ידי מתיו פלינדרס ב-9 במרץ 1802.

פלינדרס קרא להר על שמו של בראון, איש משלחת החקר.

### שמורת טבע

מאז 1993, ההר נמצא בתוך שמורת הטבע - "פארק השימור הר בראון" (או "שמורת הטבע הר בראון" באנגלית: Mount Brown Conservation Park).

## תיירות

בהר מספר שבילי הליכה, כאשר "מסלול ההליכה פסגת הר בראון" (Mount Brown Summit Hike) מוביל לפסגת ההר. שביל אחד הוא שביל לולאתי שאורכו 11.6 קילומטרים, ואחר הוא שביל לולאתי שאורכו 15 קילומטרים.

שביל הייסן (שביל הליכה החוצה את מדינת אוסטרליה הדרומית) עובר בשטח שמורת הטבע הר בראון.

על פסגת ההר מצויה נקודת תצפית, הקרויה על שמו של רוברט בראון, ומנציחה את פועלו.

## קישורים חיצוניים
* הר בראון באתר monument australia
* אתר שמורת הטבע הר בראון
* מסלולי הליכה וטיפוס באזור הר בראון
* מזג אוויר נוכחי מעודכן בהר בראון
** תחזית מזג אוויר עדכנית ארוכת טווח עבור הר בראון
** נתוני מזג אוויר היסטוריים וסטטיסטיקות מזג אוויר עבור הר בראון

## הערות שוליים

בראון
בראון
יחסי הרפובליקה של קונגו – יפן

**יחסי הרפובליקה של קונגו–יפן** הם היחסים הדיפלומטיים הרשמיים שבין **[[הרפובליקה של קונגו]]** לבין **[[יפן]]**.

## סקירה כללית
הרפובליקה של קונגו ויפן מקיימות יחסים דיפלומטיים רשמיים. היחסים הדיפלומטיים שבין הרפובליקה של קונגו לבין יפן כוננו ב-18 באוגוסט 1960, יום הכרתה של יפן בעצמאותה של קונגו.

## ביקורים רמי דרג
### מקונגו ליפן
* דניס ססו-נגוסו, נשיא הרפובליקה של קונגו (2008)

## נציגויות דיפלומטיות
* קונגו מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.
* יפן איננה מיוצגת בקונגו הן בדרג השגרירות והן דרג הקונסולרי. יפן האמינה את שגרירות שבקינשאסה, בירת הרפובליקה הדמוקרטית של קונגו הסמוכה, על הרפובליקה של קונגו.

## קישורים חיצוניים
יחסי הרפובליקה של קונגו–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
דוד שאפל

**דוד שאפל** (באנגלית: **David Shapell**; 4 בפברואר 1921 – 8 בפברואר 2015) היה יזם ואיש נדל"ן אמריקאי יליד פולין מלוס אנג'לס, קליפורניה. הוא היה ניצול שואה והמייסד של אחת החברות הגדולות לפיתוח נדל"ן בדרום קליפורניה. הוא תמך בענייני צדקה יהודיים בארצות הברית ובישראל.

## ראשית חייו
דוד שאפל נולד כדוד שאפלסקי (Czapelski) בוולברום, שטעטל בפולין. אביו היה בעל חוות אווזים.

במהלך מלחמת העולם השנייה נשלח שאפל למחנות עבודה סובייטים ובהמשך שירת בצבא האדום נגד הנאצים. עד סוף המלחמה נרצחו מרבית בני משפחתו על ידי הנאצים, למעט אח אחד, נתן שאפל, ואחות.

תקופת מה לאחר המלחמה גר בגרמניה, והיגר לארצות הברית בראשית שנות ה-50.

## קריירה
שאפל עבד תחילה אצל קרוב משפחה שהיה בעל חנות מכולת בדטרויט, מישיגן, לצד אחיו נתן.

בשנת 1955 עברו השניים ללוס אנג'לס והקימו יחד עם גיסם, מקס ווב, חברה לפיתוח נדל"ן. זו התפרסמה בשם Shapell Industries, והחברה הפכה לאחת היזמיות הגדולות בדרום קליפורניה. היא נרכשה על ידי האחים טול בשנת 2013.

## פילנתרופיה
שאפל תרם תרומות לצדקה לידידי צה"ל, ארגון התרמה לצבא ההגנה לישראל. הוא חנך את ישיבת "דרכי נועם" ואת הסמינר לנשים מדרשת רחל בירושלים. בשנת 2006 תרם להקמת המרכז החינוכי לנוער בנושא השואה והגבורה על שם משפחת דוד ופלה שאפל ביד ושם בירושלים. באמצעות הקרן המשפחתית דוד ופלה שאפל, חנך את פרויקט הדיגיטציה של דוד ופלה שאפל בספרייה הלאומית בירושלים. כמו כן, חנך את מרכז המשפחה לחקר הפרעות גנטיות על שם דוד ופלה שאפל במכון ויצמן למדע ברחובות.

שאפל כיהן בחבר הנאמנים של מרכז שמעון ויזנטל בלוס אנג'לס. בשנת 2013 תרם 15 מיליון דולר למוזיאון ארצות הברית לזכר השואה בוושינגטון די. סי., שם נקרא על שמו מרכז האוספים והשימור.

משנת 1979 ועד מותו ביקרו שאפל, אשתו ומשפחתו מדי שנה בוולברום או באושוויץ לזכר קרוביהם שהיו קרבנות גרמניה הנאצית. במהלך ביקורים אלה אמרו תפילות קדיש והדליקו נרות לזכרם.

## חיים אישיים
שאפל היה יהודי אורתודוקסי. הוא היה נשוי במשך שישים וחמש שנים לפלה שאפל, ניצולת שואה ששוחררה ממחנה הריכוז ברגן-בלזן בסוף המלחמה. נולדו להם שלושה ילדים: רושל, בנג'מין ואירווין. הם התגוררו בלוס אנג'לס.

## מותו
שאפל נפטר ב-8 בפברואר 2015 בישראל לאחר מאבק בסרטן ריאות ובדלקת ריאות. הוא היה בן תשעים וארבע. הוא נקבר בבית העלמין ארץ החיים ליד בית שמש.

## הערות שוליים

קטגוריה:חרדים אמריקאים
קטגוריה:נדבנים יהודים אמריקאים
קטגוריה:אמריקאים ממוצא פולני-יהודי
קטגוריה:יזמים אמריקאים
קטגוריה:יהודים שהיגרו מפולין לארצות הברית
קטגוריה:יהודים אנשי הצבא האדום במלחמת העולם השנייה
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1921
קטגוריה:אמריקאים שנפטרו ב-2015
קטגוריה:אישים הקבורים בבית העלמין ארץ החיים בבית שמש
סוכן (ספורט)

**סוכן ספורט** הוא מי שמייצג אנשים העוסקים בספורט מקצועי, כעצמאים או כעובדי חברה העוסקת בסוכנות ספורט.

## תכולת התפקיד
תפקידו העיקרי של סוכן הספורט הוא מציאת מקורות הכנסה ללקוחותיו. סוכני הספורט אחראים להתקשרות הראשונית עם בעלי קבוצות, מנהלים, וכל גוף מסחרי אחר שעשוי לרצות בשירותיו של הלקוח, ניהול המשא ומתן על חוזי עבודה, וליווי במהלך העבודה. סוכנים מטפלים לעיתים קרובות גם ביחסי הציבור של לקוחותיהם, ואף בייעוץ פיננסי בכל ההיבטים של כספי הלקוח, החל מהשקעות ועד הגשת דו"חות מס.

בשל אורך החוזים ומורכבותם, סוכני ספורט רבים הם משפטנים או שיש להם רקע בנושא. סוכנים בדרך כלל גם בקיאים בתחום הכספים, הניהול העסקי, ניתוח פיננסי וסיכון, כמו גם ספורט. מקובל מאוד שסוכנים ייצגו מספר לקוחות בו זמנית.

## שכר
שכר הטרחה של סוכני ספורט נע בדרך כלל בין 4 ל-10 אחוז מחוזהו של הלקוח. סוכני NFL אינם מורשים לקבל יותר מ-3%, וסוכני NBA לא יותר מ-4% מחוזי המשחק של הלקוח.

## קישורים חיצוניים

* 
* 
* 

קטגוריה:מקצועות הכלכלה
ג'ולי גונסלו

**חולייטה סוסנה "ג'ולי" גונסלו** (בספרדית: **Julieta Susana "Julie" Gonzalo**, נולדה ב-9 בספטמבר 1981), המוכרת בשם **ג'ולי גונסלו**, היא שחקנית ארגנטינאית-אמריקאית. ידועה בתפקידה כפמלה רבקה בארנס באופרת הסבון "דאלאס", ומתפקידה כאנדראה רוחאס בסדרה "סופרגירל".

## ביוגרפיה
ג'ולי גונסלו נולדה בלנוס, בואנוס איירס, ארגנטינה.

כשהייתה בת 8 היגרה משפחתה למיאמי ביץ', פלורידה. היא החלה את הקריירה שלה כדוגמנית, ובהמשך התעניינה במשחק, ולשם כך עשתה שיעורי תיאטרון. גונסלו עברה ללוס אנג'לס, ובשנת 2002 הופיעה לראשונה בקולנוע בתפקיד משני בקומדיה הרומנטית העצמאית "אני עם לוסי" לצדה של מוניקה פוטר.

## קריירה
ב-2003 גונסלו נטלה חלק בסרט הקומי "שישי הפוך" לצידם של ג'יימי לי קרטיס וצ'אד מייקל מאריי.

ב-2004, גונסלו נטלה חלק במספר פרויקטים אמריקאיים: בסרט האמריקאי "סיפור סינדרלה" לצידם של הילרי דאף וצ'אד מייקל מאריי, בסרט האמריקאי "דודג'בול" לצידם של בן סטילר, כריסטין טיילור וריפ טורן, בקומדיית המצבים "דרייק וג'וש" לצידם של דרייק בל, ג'וש פק ומירנדה קוסגרוב ובסרט האמריקאי "איפה אתם בחג?".

ב-2005 גונסלו נטלה חלק בקומדיה-רומנטית האמריקאית "Must Love Dogs" לצידה של דיאן ליין.

בשנת 2006 הצטרפה לצוות השחקנים הראשי של העונה השלישית של סדרת המסתורין "ורוניקה מארס", ובשנת 2019, כאשר עלתה העונה הרביעית, שבה עם תפקידה להופעת אורח.

ב-2007 גונסלו נטלה חלק בסרט המקסיקני "Ladrón que roba a ladrón" לצידם של פרננדו קולונגה ומיגל וארוני.

בין 2008–2009 גונסלו נטלה חלק בקומדיה-הדרמטית של ABC, "אלי סטון".

ב-2009 גונסלו נטלה חלק בדרמה-קומית האמריקאית "קאסל" בפרק "Food to Die For".

בין 2012–2014 גונסלו נטלה חלק בסדרה האמריקאית "דאלאס".

ב-2018, גונסלו נטלה חלק בסדרת הדרמה רפואית האמריקאית "האנטומיה של גריי" בפרק "Fight for your Mind" ובסדרה האמריקאית "לוציפר" בפרק "High School Poppycock".

בשנת 2019 הצטרפה גונסלו לעונה החמישית של הסדרה האמריקאית "סופרגירל" בתפקידה של אנדראה רוחאס, לצידן של מליסה בנויסט וקליסטה פלוקהארט.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:מהגרות מארגנטינה לארצות הברית
קטגוריה:שחקניות טלוויזיה ארגנטינאיות
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
קייט פרוג'יני

**קתרין אליזבת מקריידי פרוג'יני** (באנגלית: **Kate Perugini**; 29 באוקטובר 1839 – 9 במאי 1929) הייתה ציירת אנגלייה מהתקופה הוויקטוריאנית ובתם של קתרין דיקנס וצ'ארלס דיקנס.

## ביוגרפיה
נולדה כקתרין דיקנס וכינויה היה קייט או קייטי. היא הייתה בתו הצעירה ביותר של צ'ארלס דיקנס, ולדברי אחיה הילדה האהובה על אביה. דיקנס קרא לה על שם חברו ויליאם צ'ארלס מקריידי. כילדה, היא כונתה "קופסת לוציפר", שם המתאר את אופייה הסוער.

היא נסעה בילדותה הרבה עם משפחתה, וצפתה בהפקות תיאטרליות של אביה. ב-1857 היא צפתה במחזה "המעמקים הקפואים" של וילקי קולינס, כשהוא הוצג בפני המלכה ויקטוריה. בשנת 1858 נפרדו הוריה והילדים נשארו אצל אביהם. הסיבה לפרדה נותרה לא ברורה, אך השמועות התמקדו בקשר ההדוק בין צ'ארלס דיקנס לאלן טרנן, שחקנית הצעירה ממנה בשנים רבות.
ממוזער|300x300 פיקסלים|ג׳ון מיליי, דיוקן של קייט פרוג'יני, 1880
בעלה הראשון היה האמן והסופר צ'ארלס אלסטון קולינס, אחיו הצעיר של וילקי קולינס. הם נישאו ב-17 ביולי 1860. קתרין פרוג'יני ניהלה רומן עם ולנטיין פרינספ במהלך נישואיה לקולינס. לאחר מותו ממחלת הסרטן בשנת 1873, נישאה קייט לאמן אחר, צ'ארלס אדוארד פרוג'יני. הזוג התחתן בסתר בשנת 1873, אך היה טקס רשמי בשנת 1874. לה ולפרוג'יני נולד ילד אחד, לאונרד ראלף דיקנס פרוג'יני. הוא נפטר ב־24 ביולי 1876, בגיל שבעה חודשים. בני הזוג היו פעילים בחברה האמנותית, ושמרו על קשרי ידידות עם ג'יימס מתיו ברי, עם ג'ורג' ברנרד שו ועם ידוענים אחרים. היא עשתה ניסיונות ספרותיים ועסקה בציור.

קייט הייתה המקור העיקרי למידע ששימש את הביוגרפית גלדיס סטורי לספרה "דיקנס ובתו", שחשף את הרומן של דיקנס עם השחקנית אלן טרנן. תומכיו של צ'ארלס דיקנס תקפו את הספר כבלתי מהימן, במיוחד את הקטעים על אלן טרנן ולידת ילדם. עם זאת, ג'ורג ברנרד שו כתב למוסף הספרות של הטיימס ואמר שקייט סיפרה לו את כל מה שכתוב בספר ארבעים שנה לפני כן.

צ'ארלס פרוג'יני נפטר בשנת 1918 ונקבר לצד בנו הפעוט. קייט נפטרה עשר שנים מאוחר יותר, בגיל 89.

## קריירה
בגיל 12 החלה קייט דיקנס ללמוד אמנות במכללת בדפורד, המוסד הראשון להשכלה גבוהה לנשים בבריטניה. היא הפכה לציירת מצליחה של דיוקנאות וציורים של סצנות מחיי היום-יום. לפעמים ציירה בשיתוף פעולה עם בעלה, צ'ארלס פרוג'יני. קייט ביקשה להבדיל את עצמה מאביה, וסירבה להיות קשורה רק לתהילתו.

בשנת 1880 צייר אותה סר ג'ון אוורט מיליי. הציור הוצג בתערוכת הקיץ של גלריית גרוסוונור בשנת 1881, והוא מציג אותה כשגבה מופנה לצייר. הוא נוצר כמתנה ממיליי לפרוג'יני, לרגל נישואיה השניים. הוא מהווה דוגמה לסגנון הדיוקנאות המשוחרר והשופע יותר, שאפיין את יצירותיו המאוחרות של מיליי. עוד קודם לכן, ב-1860, שימשה פרוג'יני כדוגמנית לציור אחר של מיליי, "The Black Brunswicker".

פרוג'יני ידועה במיוחד בזכות דיוקנאותיה של ילדים, שכוללים את הציורים "אישה קטנה" (1879) ו"האכלת הארנבות" (1884).

כציירת פורטרטים, היא החלה להציג את עבודותיה בתערוכות האקדמיה המלכותית בשנת 1877. היא גם הציגה באופן קבוע את עבודותיה ב"חברת ציירי צבעי מים". קייט פרוג'יני הציגה את עבודתה בארמון האמנויות ובניין האישה בתערוכה הקולומביאנית העולמית בשנת 1893 בשיקגו.

## גלריה
 
קובץ:Katechalk Perugini.jpg
קובץ:Agnes pheobe burra KatePerugini.jpg
קובץ:Kate Perugini.jpg
קובץ:Dora by Kate Perugini.jpg


## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1839
קטגוריה:בריטיות שנפטרו ב-1929
קטגוריה:בריטים שנפטרו ב-1929
אאודי RSQ

**אאודי RSQ** (בגרמנית: **Audi RSQ**) היא מכונית קונספט בתצורה קופה המוגדרת כמכונית על מתוצרת יצרנית הרכב הגרמנית **[[אאודי]]** אשר הוצגה בשנת 2004.

## "אאודי RSQ"
* 2 נוסעים.
* 2 דלתות בתצורה "דלתות פרפר" הפוכות ("Butterfly doors" ).
* מנוע מרכזי - V10 צילינדרים, 5.0 ליטר.
* מנוע בנזין, הזרקת דלק ישירה.
* סוג הנעה: הנעה כפולה 4x4.
* גוף הדגם בנוי מפיברגלס מעל מסגרת חלל אלומיניום.
* תאוצה בין 100 - 0 היא 4.1 שניות.

## דגם "אאודי RSQ" כפרסום לסרט "אני, רובוט"
דגם "אאודי RSQ" היה פרסום סמוי לסרט מדע בדיוני **[[אני, רובוט (סרט)|אני, רובוט]]**. "אאודי" בנה אב טיפוס במיוחד לסרט, דגם שנע על כדורים במקום גלגלים ולכן ניתן לכוון אותו לכל הכיוונים

המחקר העיצובי של "אאודי לה-מאן קוואטרו" ("Audi Le Mans quattro" ) שימש כתבנית עיצוב, שתכונותיה שיחקו אחר כך תפקיד מרכזי בעיצוב הגוף של מכונית הספורט אאודי R8. זה נועד לתאר רכב מתקדם טכנולוגית בנוף העיר שיקגו משנת 2035.

## גלריה

קובץ:Audi RSQ Heck.JPG | "אאודי RSQ"
קובץ:Audi RSQ 1.JPG | "אאודי RSQ"
קובץ:Audi RSQ 2.JPG | "אאודי RSQ"
קובץ:Audi RSQ 3.JPG | "אאודי RSQ"
קובץ:Audi RSQ 5.JPG | "אאודי RSQ"
קובץ:Audi RSQ 4.JPG | "אאודי RSQ"
קובץ:Audi study.JPG | "אאודי RSQ"
קובץ:I robot car.jpg | "אאודי RSQ" בפרסום לסרט אני, רובוט


## ראו גם
* אאודי רוזמאייר
* אאודי רודג'ט
* אאודי נובולארי קוואטרו
* אאודי קוואטרו קונספט
* אאודי אבוס קוואטרו
* אאודי PB18 e-tron
* אאודי שוטינג ברייק

## קישורים חיצוניים

* 
* 
* 

## הערות שוליים

קטגוריה:מכוניות קופה
קטגוריה:מכוניות על
קטגוריה:דגמי מכוניות שהושקו ב-2004
קטגוריה:מכוניות מנוע מרכזי
קטגוריה:מכוניות קונספט
RSQ
קטגוריה:כלי רכב גרמניים
קטגוריה:מכוניות עשויות פיברגלס
MIL-STD-498

**MIL-STD-498** (קיצור של **Mil**itary-**St**an**d**ard-**498**) הוא תקן צבאי אמריקאי ותיק שהוצא משימוש רשמי, אשר מטרתו הייתה "ליצור דרישות אחידות לפיתוח ותיעוד תוכנה". הוא שוחרר בנובמבר 1994, והחליף את שלושת התקנים הקיימים דאז DOD-STD-2167A, DOD-STD-7935A, DOD-STD-1703. הוא נועד להיות "תקן ביניים" עם תוקף של שנתיים עד שתקן מסחרי עתידי יצא לאור.

בניגוד למאמצים קודמים כמו "2167A", אשר התמקד בעיקר בתחומי פיתוח תוכנה חדשים רוויי סיכונים, "498" היה הניסיון הראשון לתיאור מקיף של כלל מחזור החיים של פיתוח מערכות תוכנה. מסמך זה היה הבסיס שכל תקני ה-ISO ו-IEEE, ומאמצים אחרים רלוונטיים מאוחרים ממנו נשענו עליו. בנוסף, 498 מכיל חומר רב שלאחר מכן היווה את הבסיס לתכני גוף הידע בתחום ניהול פרויקטים "Project Management Body of Knowledge" (או PMBOK).

MIL-STD-498 היה אחד התקנים הצבאיים הבודדים ששרדו את "מזכר פרי" (Perry Memo), מזכר שיצא בשנת 1994 של שר ההגנה של ארצות הברית דאז, וויליאם פרי 1994 שהורה על הפסקת וביטול התקנים בתחום ההגנה. עם זאת, הוא בוטל ב-27 במאי 1998 והוחלף על ידי תקן כמעט זהה בגרסה אזרחית EIA J-STD-016 כתהליך דוגמה למדריך IEEE 12207. מספר תוכניות מחוץ לארצות הברית המשיכו להשתמש בתקן עקב היכרות השוק איתו ויתרונות על פני סטנדרטים חלופיים, כגון הזמינות של מסמכי הסטנדרט, ונוכחות של פרטי תהליך כולל פירמול ותאור פרטי מידע (Data Item Descriptions או DID) מנוסחים ומוכנים לשימוש בחוזים.

## רשימת פרטי מידע (DIDs)
רשימת ה DIDs כוללת את:

### תוכניות
* תוכנית פיתוח תוכנה (SDP) - תוכנית לביצוע של פיתוח תוכנה
* תוכנית התקנת תוכנה (SIP) - תוכנית עבור התקנת התוכנה באתרי משתמשים
* תוכנית מעבר תוכנה  (STrP) - תוכנית מעבר לשירות של סוכנות תמיכה

### קונספט / דרישות
* תיאור קונספט תפעולי (OCD)
* מפרט מערכת/תת-מערכת (SSS) - מפרט דרישות המחייבות את המערכת
* מפרט דרישות תוכנה (SRS) - מפרט דרישות מפריט תוכנה (CSCI) לעמוד בו
* מפרט דרישות ממשק (IRS) - דרישות עבור אחד או יותר מממשקי המערכת

### עיצוב
* מערכת/תת-מערכת (SSDD)
* תיאור עיצוב תוכנה (SDD) - תיאור עיצוב של רכיב - CSCI
* תיאור עיצוב מסד נתונים (DBDD)
* תיאור עיצוב ממשק (IDD)

### הסמכה / תוצרי בדיקות
* תוכנית בדיקות תוכנה (STP)
* תיאור בדיקות תוכנה (STD)
* דו"ח בדיקת תוכנה (STR) - מבחן תוצאות של בדיקות STP

### מדריכי משתמש/מפעיל
* מדריך למשתמש התכנה (SUM) - מדריך למשתמש "hands on"
* מדריך קלט/פלט של התכנה (SIOM)
* מדריך תפעול מחשב (COM)

### מדריכי תמיכה
* מדריך פיתוח תוכנה/מחשב (CPM) - מדריך לתכנות והגדרות מחשב
* מדריך לתמיכה בקושחה (FSM) - הוראות תכנות והגדרות רכיבי קושחה

### תוכנה
* מפרט מוצר תוכנה (SPS) - תוכנת ההפעלה, קובצי המקור, ומידע העשוי לשמש לתמיכה
* תיאור גרסת תוכנה (SVD) - רשימת מוצרים נמסרים בגרסת תוכנה ופרטי מידע הקשורים אליהם

## קישורים חיצוניים
* MIL-STD-498 PDF Roadmap, documents types mentioned in order or life-cycle use
* Abelia example DID, System/Subsystem Specification as used in MIL-STD-498
* Software Standards Evolution and Current State (CrossTalk, Dec 1999)
* DOD-STD-2167 DEFENSE SYSTEM SOFTWARE DEVELOPMENT
* 
* 
* 

## הערות שוליים

קטגוריה:תקנים בתחום המחשוב
498
קטגוריה:תוכנה
קטגוריה:תיעוד
מוז'אייסקי (נפה)

**מוז'אייסקי** (ברוסית: **Можайский район**) הוא נפה של המחוז המערבי של העיר הפדרלית מוסקבה, שברוסיה. שטחה הוא 10.726 קמ"ר ואוכלוסייתה מונה 139,081 תושבים (2020).

בשטחה יש 13 בתי ספר תיכוניים, 2 מרפאות לילדים ושלושה למבוגרים ובית חולים קליני.

בשטח יש הרבה מפעלי תעשייה, המרוכזים בשני חלקים בנפה. קיבלה את שמה מהכביש הראשי - כביש מוז'אייסקי .
## אתרים ראויים לציון
* מרכז החדשנות סקולקובו
* בית העלמין קונצבסקויה, אחד מבתי העלמין הישנים ביותר במוסקבה.
* היכל הספורט קריליה סובייטוב, אולמה הביתי של קבוצת הוקי קרח קריליה סובייטוב
* אגמי בלובז'סקי  
* מרכז העסקים "ורייסקאיה פלאזה"
* מתחם המגורים "קונצבו"
* מתחם המגורים "רדאן"

## קישורים חיצוניים

* 

קטגוריה:מוסקבה: נפות
פוקרובסקויה-סטרשנבו

**נפת פוקרובסקויה-סטרשנבו** (ברוסית: **район Покровское-Стрешнево**) היא נפה במחוז הצפון-מערבי של העיר הפדרלית מוסקבה שברוסיה. שטחה 12.9 קמ"ר ואוכלוסייתה מונה 59,512 תושבים (2020).

## אתרים ראויים לציון
* לוקאויל ארנה, אצטדיונה הביתי של ספרטק מוסקבה
* רוסטך-סיטי, מטה תאגיד ממשלתי רוסטך
* מטה חברת וימפל
* תחנת המטרו ספרטק

## אנשים מוכרים הקשורים לראיון
* דמיטרי הכוזב השני
* מרינה מנישק
* סופיה טולסטוי

## קישורים חיצוניים

* 

קטגוריה:מוסקבה: נפות
ארמון סורסוק

**בית סורסוק**, המכונה גם **ארמון סורסוק** (בצרפתית: **Palais Sursock**) היה בית מגורים מפואר, הממוקם ברחוב סורסוק בעיר ביירות בלבנון. נבנה בשנת 1860 על ידי מוסא סורסוק, נמצא כיום בבעלותה של ליידי קוקרנה סורסוק, התומכת בשימור מבנים היסטוריים בלבנון.

הארמון, סמל להיסטוריה העשירה של משפחת סורסוק, שכן ברחוב סורסוק ההיסטורי, ברובע אשרפייה בביירות. הבית מוקף בגנים ששימשו לאירועים מיוחדים, כמו חתונות. הארמון הפך למוזיאון סורסוק, וילה משנת 1912 שהועברה בירושה לעיר ביירות על ידי ניקולה סורסוק והפכה למוזיאון בשנת 1961.

המבנה נהרס במהלך הפיצוץ בנמל ביירות בשנת 2020.

## קישורים חיצוניים

## הערות שוליים

קטגוריה:1860
קטגוריה:לבנון: מוזיאונים
קטגוריה:בתי מגורים
קטגוריה:ביירות: מבנים
קטגוריה:מבנים שנהרסו
אאודי PB18 אי-טרון

**אאודי PB18 אי טרון** (בגרמנית: **Audi PB18 e-tron**) היא מכונית קונספט חשמלית בתצורה קופה, המוגדרת כמכונית על מתוצרת חטיבת מכוניות הספורט בעלי ביצועים גבוהים אאודי ספורט חברת בת של יצרנית הרכב הגרמנית **[[אאודי]]**, אשר הוצגה בשנת 2018.

## "אאודי PB18 אי טרון"

* "אאודי PB18 אי טרון" הוצגה לראשונה בתערוכת הרכב של פריז בשנת 2018.
* 2 נוסעים.
* 2 דלתות.
* דגם "אאודי PB18 אי טרון" מופעל על ידי 3 מנועים חשמליים, 1 על הציר הקדמי ו-2 על הציר האחורי, ומשדר כוח לכל 4 הגלגלים. מייצרת מומנט משולב של 661 כ"ס.
* סוללה מסוג "סוללת מצב מוצק" בעלת אמצע נמוך של 95 קילוואט-שעה במצב מוצק עם קיבולת טעינה של 800 וולט יכולה לטעון עד הספק מלא תוך 15 דקות. הסוללה תומכת בטעינה קונבנציונלית וכן בטעינה אלחוטית של אאודי (Audi Wireless Charging) (AWC) באמצעות משטח טעינה שיכול להתחבר לרצפת המוסך.
* טווח נסיעה (לטעינה) - 581 ק"מ.
* פנים הרכב לא שגרתי המאפשר לנהג להמיר בין עמדת נהיגה יחידה, מרכזית ותצורת דו מושבית קונבנציונלית, כאשר הנהג משמאל, ומושב נוסע מתקפל בודד מימין. הדבר מתאפשר מכיוון שדגם ה-"אאודי PB18 אי טרון" משתמש במערכת כונן באמצעות חוט ("Drive by wire" ), בה פונקציות הנהיגה העיקריות נשלטות על ידי המחשבים המשולבים.
* בלמי דיסק פחמן.
* בולמי זעזועים מגנטיים לרכיבה.
* גלגלים בגודל 22 אינץ'.
* תאוצה בין 97 - 0 היא 2.0 שניות.

## גלריה

קובץ:Audi PB 18 e-tron, Paris Motor Show 2018, Paris (1Y7A1068).jpg | "אאודי PB18 אי טרון"
קובץ:Audi PB18 e-tron - Mondial de l'Automobile de Paris 2018 - 008.jpg | "אאודי PB18 אי טרון"
קובץ:Audi PB18 e-tron - Mondial de l'Automobile de Paris 2018 - 001.jpg | "אאודי PB18 אי טרון"
קובץ:Audi PB18 e-tron - Mondial de l'Automobile de Paris 2018 - 002.jpg | "אאודי PB18 אי טרון"
קובץ:Audi PB18 e-tron - Mondial de l'Automobile de Paris 2018 - 005.jpg | "אאודי PB18 אי טרון"
קובץ:Audi PB18 e-tron - Mondial de l'Automobile de Paris 2018 - 006.jpg | "אאודי PB18 אי טרון"
קובץ:Audi PB18 e-tron - Mondial de l'Automobile de Paris 2018 - 009.jpg | "אאודי PB18 אי טרון"
קובץ:Audi PB18 e-tron IAA 2019 JM 0837.jpg | "אאודי PB18 אי טרון" - מבט לתא הנהג


## ראו גם
* אאודי רוזמאייר
* אאודי רודג'ט
* אאודי נובולארי קוואטרו
* אאודי קוואטרו קונספט
* אאודי אבוס קוואטרו

## קישורים חיצוניים

* 

## הערות שוליים

קטגוריה:מכוניות קופה
קטגוריה:מכוניות על
קטגוריה:דגמי מכוניות שהושקו ב-2018
קטגוריה:מכוניות קונספט
P
קטגוריה:כלי רכב גרמניים
קטגוריה:מכוניות חשמליות
קטיפארי

**קטיפארי** הייתה פינת חי גדולה ופינת החי היחידה בגוש קטיף אשר הייתה ממוקמת בכניסה ליישוב נוה דקלים.

## היסטוריה
פינת החי נוסדה ב-1998 בסמוך לכניסה לנווה דקלים. נכון ליולי 2005 בפינת היו כ-41 אנטילופות, איילים, כבשים, ינשופים, יחמורים, יעלים, דורבנים, יענים וטווסים וצבים, כמו כן היה במקום גם אגם קטן אשר שימש שקנאים וברכיה. החיות בפינה סבלו לעיתים קרובות מהתקפי חרדה והלם לאור ירי הקאסמים הרבים אשר נורו לעבר הגוש ואף חיות אשר ספגו רסיסים אך טופלו במהרה עם זאת במקום התקיימו שיעורים של בתי הספר אשר היו באזור במרבית ימי השבוע ואף קייטנות. מלבד זאת היו במקום גם קופים, דבר אשר הקשה על העברתם מאזור הגוש לאזור מבטחים אחר, בעקבות כך הוחלט להעביר אותם למקלט הקופים ביער בן שמן, המקלט מתמחה בתחום השיקום ייחודי לקופים, שאר החיות הועברו למספר נקודות בחלקי הארץ לאחר הרדמה על מנת להקל על תהליך המעבר, בין היתר מספר חיות הועברו לפארק לכיש אשר נמצא באשדוד וזאת לאחר משא ומתן בין מנהלי הקטיפארי למנהלי פינת החי בפארק לכיש. מרבית בעלי החיים הועברו של רשות הטבע והגנים באזור הדרום על מנת ספק להם סביבה אקולוגית אשר דומה לזו שאליה הורגלו בגוש קטיף לפני תוכנית ההתנתקות.

מטרתה הרשמית של פינת החי הייתה "לחנך ילדים לאהבת החי והצומח, לערכי עבודה וחברה דרך הקמה ואחזקה של פינת חי".

#### לאחר פינוי גוש קטיף
ב-2006 פורסם כי בחוות ארץ האיילים נמצאים חלק מהחיות וחלק מהציוד אשר שימש את הקטיפארי לפני ביצועה של תוכנית ההתנתקות.

גן החיות הפלסטיני הוקם על ידי ממשלת חמאס ב-2008 כחלק מרצונה לאפשר לתושבי הרצועה מקום אשר יהיה מקום מפלט בימי מלחמה בשטחי הרצועה, למעשה כל בעלי החיים ששכנו בו הוברחו במנהרות ההברחה שנחפרו בין הרצועה למצרים, אך נתיב פעולה זה הוקפא אף הוא עם ההפיכה במצרים (2013) והיחס העוין של הממשלה המצרית למנהרות ההברחה שנחפרו מכיוון רצועת עזה.

במהלך מבצע צוק איתן נהרסו חלקים מגן "אל-ביסאן" אשר הוקם על שטח הקטיפארי, מלבד זאת במהלך המבצע הוזנח המקום ונמצאו בו מספר גופות של בעלי חיים אשר נפצעו ככל הנראה במהלך אחת התקיפות שביצעה ישראל

באוקטובר 2016 התקיים פסטיבל החול של המרכז להנצחת מורשת גוש קטיף וצפון השומרון בו שוחזר הקטיפארי.

לימים במקום הוקם גן חיות ששימש את ילדי רצועת עזה.

## ראו גם
* אגם קטיף
* מלון חוף הדקלים
## קישורים חיצוניים
* 
* 

## הערות שוליים

קטגוריה:ישראל: גני חיות
קטגוריה:גני חיות לשעבר
קטגוריה:נוה דקלים
הסופר קאפ היווני

**הסופר קאפ היווני** (ביוונית: **Σούπερ Καπ Ελλάδος**, שם המפעל הרשמי היה **גביע החברות והסולידריות**, ביוונית: **Κύπελλο Φιλίας και Αλληλεγγύης**) היא מפעל כדורגל יווני המוכרע במשחק אחד, ומפגיש בין אלופת יוון לבין מחזיקת הגביע היווני. נקבע כי במקרה של זכייה בדאבל (האלופה היא גם מחזיקת הגביע), לא יתקיים מפגש.

המפעל נחנך רשמית בשנת 1987, ושוחק שבע פעמים בעשור הראשון מאז היווסדו. בשנת 2007 חזר לפעילות, אך בשלוש השנים הבאות לא התקיים המפגש בעקבות זכייתן של אולימפיאקוס (, ) ופנאתינאיקוס () בדאבל.

## היסטוריה
מהדורה לא רשמית של המפעל שוחקה לראשונה כבר ב-1980, אך בשנת 1987, ייסדה התאחדות הכדורגל היוונית את מפעל הסופר קאפ באופן רשמי בשם "גביע החברות והסולידריות". המהדורה הראשונה של המשחק שוחקה ב-29 באוגוסט 1987, ובה ניצחה אולימפיאקוס האלופה את מחזיקת הגביע OFI כרתים בתוצאה 0–1.

ב-1990, לאחר שלוש עונות רצופות בהן התקיים המפעל, בוטל המשחק שהיה צריך להפגיש את האלופה פנאתינאיקוס עם מחזיקת הגביע אולימפיאקוס, בעקבות חשש מהתפרעויות בין מחנות האוהדים על רקע המתח בין המועדונים היריבים שהתגבר עם מעברו של סטרטוס אפוסטולקיס מאולימפיאקוס לפנאתינאיקוס.

המפעל המשיך להתקיים באופן רציף עד לשנת 1996, להוציא את מהדורות 1991 ו-1995, שלא שוחקו בעקבות זכייתה של פנאתינאיקוס בדאבל. ביטולו של המפעל לאחר מכן נבע בעיקר מהקושי לשלוט במחנות האוהדים והחשש מהתפרעויות והפרות סדר, וכן בעקבות הקושי לאתר תאריכים פנויים.

בשנת 2007 החזירה הסופר ליגה היוונית את המפעל לפעילות, כאשר האלופה אולימפיאקוס גברה 0–1 על לאריסה, אך בשתי העונות הבאות זכתה אולימפיאקוס בדאבל, והמפעל לא התקיים. ב-2011 תוכנן מפגש בין אולימפיאקוס לא.א.ק. אתונה, אך לא התקיים מסיבות שאינן ידועות. בשתי העונות הבאות זכתה אולימפיאקוס בדאבל, ולמעשה המפעל לא חזר להתקיים.

בשנת 2025 החזירה ישיבת ועדת הכדורגל המקצועני במשרדי התאחדות הכדורגל היוונית את הסופר קאפ היווני.

## היסטוריית המשחקים
* המנצחת במשחק מופיעה ב**כתב מודגש**.

## זכיות לפי קבוצה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
יוון
קטגוריה:יוון: כדורגל
קטגוריה:תחרויות ספורט ביוון
מועדון כדורגל ירושלים

**מועדון כדורגל ירושלים** הוא מועדון כדורגל ישראלי שנוסד ב-2019 ומשחק בליגה א'.

## היסטוריה
הקבוצה הוקמה על ידי יהודים יוצאי צרפת. שנה אחרי הקמתה, היא עלתה מליגה ג' לליגה ב' שם שיחקה 5 עונות בליגה ב' דרום ב',. בסיום עונת 2023/2024 עלתה לליגה א'.

הקבוצה מתאמנת ומשחקת במגרש הדשא הסינתטי בהר חומה.

## שחקנים

## קישורים חיצוניים
*
*

## הערות שוליים

קטגוריה:קבוצות כדורגל ישראליות
קטגוריה:קבוצות כדורגל שהוקמו ב-2019
קטגוריה:ירושלים: מועדוני ספורט
קטגוריה:ירושלים: קבוצות כדורגל